KAUNO MIESTO SAVIVALDYBĖS TARYBA

SPRENDIMAS

DĖL KAUNO MIESTO SAVIVALDYBĖS TARYBOS 2014 M. BIRŽELIO 19 D. SPRENDIMO NR. T-336 „DĖL KAUNO MIESTO SAVIVALDYBĖS PAVELDOTVARKOS PROGRAMOS PATVIRTINIMO“ PAKEITIMO

2014 m. lapkričio 6 d.	Nr. T-569

Kaunas

Vadovaudamasi Lietuvos Respublikos vietos savivaldos įstatymo 6 straipsnio 26 punktu, 16 straipsnio 2 dalies 40 punktu, Lietuvos Respublikos nekilnojamojo kultūros paveldo apsaugos įstatymo 5 straipsnio 4 dalimi ir 27 straipsniu ir atsižvelgdama į Lietuvos Respublikos kultūros ministro 2014 m. birželio 30 d. įsakymą Nr. ĮV-524 „Dėl Nekilnojamųjų ir kilnojamųjų kultūros vertybių išsaugojimo darbų finansavimo tvarkos aprašo patvirtinimo“, Kauno miesto savivaldybės taryba n u s p r e n d ž i a:

Pakeisti Kauno miesto savivaldybės paveldotvarkos programą, patvirtintą Kauno miesto savivaldybės tarybos 2014 m. birželio 19 d. sprendimu Nr. T-336 „Dėl Kauno miesto paveldotvarkos programos patvirtinimo“:

1. Pakeisti 7 punktą ir jį išdėstyti taip:

„7. Kartu su prašymu turi būti pateikti šie dokumentai (originalai ir kopijos):

7.1. įgaliojimas (jeigu prašymą pateikia valdytojo įgaliotas asmuo);

7.2. Savivaldybės nekilnojamosios kultūros vertybės ir žemės sklypo valdymo teisę patvirtinantys dokumentai;

7.3. nuosavų lėšų skyrimo prašomiems finansuoti tvarkybos darbams patvirtinimas arba kiti dokumentai, pagrindžiantys šių darbų dalinį finansavimą iš kitų šaltinių;

7.4. Savivaldybės nekilnojamosios kultūros vertybės esamos būklės fotofiksacija;

7.5. Tvarkybos darbų projektavimo sąlygos, išduotos vadovaujantis paveldo tvarkybos reglamentu PTR 3.02.01:2014 „Tvarkybos darbų projektavimo sąlygų išdavimo taisyklės“, patvirtintu Lietuvos Respublikos kultūros ministro 2005 m. balandžio 20 d. įsakymu Nr. ĮV-159 „Dėl paveldo tvarkybos reglamento PTR 3.02.01:2014 „Tvarkybos darbų projektavimo sąlygų išdavimo taisyklės“ patvirtinimo“;

7.6. Nekilnojamojo kultūros paveldo objekto apsaugos sutartis, sudaryta vadovaujantis Nekilnojamojo kultūros paveldo objektų apsaugos sutarčių sudarymo taisyklėmis, patvirtintomis Lietuvos Respublikos kultūros ministro 2005 m. gruodžio 5 d. įsakymu Nr. ĮV-627 „Dėl nekilnojamojo kultūros paveldo objektų apsaugos sutarčių sudarymo taisyklių patvirtinimo“ (jei yra sudaryta);

7.7. jei prašoma finansuoti taikomųjų tyrimų (išskyrus archeologinius tyrimus) atlikimą, papildomai pateikiama:

7.7.1. informacija apie atliktus tyrimus ir šių tyrimų ataskaitų ir (ar) kitų dokumentų (turimų, žinomų) saugojimo vietą (toliau – informacija apie atliktus tyrimus);

7.7.2. Kultūros paveldo skyriaus suderintas taikomųjų tyrimų projektas su skaičiuojamąja kaina, parengtas pagal paveldo tvarkybos reglamentą PTR 3.08.01:2013 „Tvarkybos darbų rūšys“, patvirtintą Lietuvos Respublikos kultūros ministro 2013 m. rugsėjo 25 d. įsakymu Nr. ĮV-663 „Dėl paveldo tvarkybos reglamento PTR 3.08.01:2013 „Tvarkybos darbų rūšys“ patvirtinimo“, paveldo tvarkybos reglamentą PTR 3.06.01:2014 „Kultūros paveldo tvarkybos darbų projektų rengimo taisyklės“, patvirtintą Lietuvos Respublikos kultūros ministro 2007 m. birželio 4 d. įsakymu Nr. ĮV-329 „Dėl paveldo tvarkybos reglamento PTR 3.06.01:2014 „Kultūros paveldo tvarkybos darbų projektų rengimo taisyklės“ patvirtinimo“ (toliau – PTR „Kultūros paveldo tvarkybos darbų projektų rengimo taisyklės“) ir paveldo tvarkybos reglamentą PTR 4.01.01:2007 „Nekilnojamojo kultūros paveldo ardomųjų tyrimų ir projektavimo dokumentacijos rengimo darbų sąnaudų normatyvai“, patvirtintą Lietuvos Respublikos kultūros ministro 2007 m. rugpjūčio 8 d. įsakymu Nr. ĮV-528 „Dėl paveldo tvarkybos reglamento PTR 4.01.01:2007 „Nekilnojamojo kultūros paveldo ardomųjų tyrimų ir projektavimo dokumentacijos rengimo darbų sąnaudų normatyvai“ patvirtinimo“ (toliau – PTR „Nekilnojamojo kultūros paveldo ardomųjų tyrimų ir projektavimo dokumentacijos rengimo darbų sąnaudų normatyvai“);

7.7.3. leidimas įgyvendinti taikomųjų tyrimų projektą, išduotas vadovaujantis paveldo tvarkybos reglamentu PTR 3.04.01:2005 „Leidimų atlikti tvarkomuosius paveldosaugos darbus išdavimo taisyklės“, patvirtintu Lietuvos Respublikos kultūros ministro 2005 m. balandžio 19 d. įsakymu Nr. ĮV-155 „Dėl paveldo tvarkybos reglamento PTR 3.04.01:2005 „Leidimų atlikti tvarkomuosius paveldosaugos darbus išdavimo taisyklės“ patvirtinimo“ (toliau – PTR „Leidimų atlikti tvarkomuosius paveldosaugos darbus išdavimo taisyklės“);

7.8. jei prašoma finansuoti archeologinių tyrimų atlikimą papildomai pateikiama:

7.8.1. leidimas atlikti archeologinius tyrimus, išduotas vadovaujantis Leidimų atlikti archeologinius tyrimus išdavimo tvarkos aprašu, patvirtintu Kultūros paveldo departamento prie Kultūros ministerijos direktoriaus 2013 m. liepos 5 d. įsakymu Nr. Į-221 „Dėl Leidimų atlikti archeologinius tyrimus tvarkos aprašo ir Leidimo atlikti archeologinius tyrimus formos patvirtinimo“;

7.8.2. archeologinių tyrimų projektas su archeologinių tyrimų sąmata, parengtas vadovaujantis paveldo tvarkybos reglamentu PTR 2.13.01:2011 „Archeologinio paveldo tvarkyba“, patvirtintu Lietuvos Respublikos kultūros ministro 2011 m. rugpjūčio 16 d. įsakymu Nr. ĮV-538 „Dėl Paveldo tvarkybos reglamento PTR 2.13.01:2011 „Archeologinio paveldo tvarkyba“ patvirtinimo“, paveldo tvarkybos reglamentu PTR 4.01.01:2007 „Nekilnojamojo kultūros paveldo ardomųjų tyrimų ir projektavimo dokumentacijos rengimo darbų sąnaudų normatyvai“, patvirtintu Lietuvos Respublikos kultūros ministro 2007 m. rugpjūčio 8 d. įsakymu Nr. ĮV-528 „Dėl paveldo tvarkybos reglamento PTR 4.01.01:2007 „Nekilnojamojo kultūros paveldo ardomųjų tyrimų ir projektavimo dokumentacijos rengimo darbų sąnaudų normatyvai“ patvirtinimo“ patvirtintais darbų, medžiagų, mechanizmų, dokumentacijos rengimo ir darbo sąnaudų normatyvais;

7.9. Prašant finansuoti tvarkybos darbų, apsaugos techninių priemonių įrengimo ir neatidėliotinų saugojimo darbų projektavimą, papildomai pateikiama:

7.9.1. informacija apie atliktus tyrimus;

7.9.2. jeigu prašoma finansuoti avarijos grėsmės pašalinimo darbų projektavimą – statinio pripažinimo avariniu aktas, parengtas vadovaujantis statybos techniniu reglamentu STR 1.12.01:2004 „Valstybei ir savivaldybėms nuosavybės teise priklausančių statinių pripažinimo avariniais tvarka“, patvirtintu Lietuvos Respublikos aplinkos ministro 2003 m. gruodžio 19 d. įsakymu Nr. 676 „Dėl statybos techninio reglamento STR 1.12.01:2004 „Valstybei ir savivaldybėms nuosavybės teise priklausančių statinių pripažinimo avariniais tvarka“ patvirtinimo“;

7.9.3. kitais atvejais – statinio ekspertizės aktas, parengtas vadovaujantis statybos techniniu reglamentu STR 1.06.03:2002 „Statinio projekto ekspertizė ir statinio ekspertizė“, patvirtintu Lietuvos Respublikos aplinkos ministro 2002 m. balandžio 30 d. įsakymu Nr. 214 „Dėl statybos techninio reglamento STR 1.06.03:2002 „Statinio projekto ekspertizė ir statinio ekspertizė“ patvirtinimo“, arba statinio apžiūros aktas, parengtas statybos techninio reglamento STR 1.12.07:2004 „Statinių techninės priežiūros taisyklės, kvalifikaciniai reikalavimai statinių techniniams prižiūrėtojams, statinių techninės priežiūros dokumentų formos bei jų pildymo ir saugojimo tvarkos aprašas“, patvirtinto Lietuvos Respublikos aplinkos ministro 2004 m. birželio 1 d. įsakymu Nr. D1-347 „Dėl statybos techninio reglamento STR 01.12.07:2004 „Statinių techninės priežiūros taisyklės, kvalifikaciniai reikalavimai statinių techniniams prižiūrėtojams, statinių techninės priežiūros dokumentų formos bei jų pildymo ir saugojimo tvarkos aprašas“ patvirtinimo“ nustatyta tvarka, arba statinio techninės priežiūros patikrinimo aktas, parengtas statybos techninio reglamento STR 1.12.08:2010 „Statinių naudojimo priežiūros tvarkos aprašas“, patvirtinto Lietuvos Respublikos aplinkos ministro 2010 m. rugsėjo 27 d. įsakymu Nr. D1-825 „Dėl statybos techninio reglamento STR 1.12.08:2010 „Statinių naudojimo priežiūros tvarkos aprašas“ patvirtinimo“ nustatyta tvarka;

7.9.4. projektavimo darbų skaičiuojamoji kaina, parengta pagal PTR „Tvarkybos darbų rūšys“ ir PTR „Nekilnojamojo kultūros paveldo ardomųjų tyrimų ir projektavimo dokumentacijos rengimo darbų sąnaudų normatyvai“ arba paveldo tvarkybos reglamentą PTR 4.01.01:2007 „Nekilnojamojo kultūros paveldo paveldotvarkos darbų skaičiuojamųjų kainų nustatymo rekomendacijos“, patvirtintą Lietuvos Respublikos kultūros ministro 2007 m. rugpjūčio 8 d. įsakymu Nr. ĮV-527 „Dėl Paveldo tvarkybos reglamento PTR 4.01.26:2007 „Nekilnojamojo kultūros paveldo paveldotvarkos darbų skaičiuojamųjų kainų nustatymo rekomendacijos“ patvirtinimo“ (toliau – PTR „Nekilnojamojo kultūros paveldo paveldotvarkos darbų skaičiuojamųjų kainų nustatymo rekomendacijos“), ir pasirašyta teisės aktų nustatyta tvarka atestuoto specialisto;

7.9.5. paveldo tvarkybos darbų projektiniai pasiūlymai, kuriems pritarė Kultūros paveldo skyrius (jei yra parengti);

7.10. jei prašoma finansuoti Savivaldybės nekilnojamųjų kultūros vertybių tvarkybos darbų atlikimą, papildomai pateikiama:

7.10.1. Kultūros paveldo skyriaus suderintas tvarkybos darbų projektas su skaičiuojamąja kaina, parengtas pagal PTR „Kultūros paveldo tvarkybos darbų projektų rengimo taisyklės“ ir PTR „Nekilnojamojo kultūros paveldo paveldotvarkos darbų skaičiuojamųjų kainų nustatymo rekomendacijos“ (arba PTR „Nekilnojamojo kultūros paveldo ardomųjų tyrimų ir projektavimo dokumentacijos rengimo darbų sąnaudų normatyvai“) arba statinio projektas su skaičiuojamąja kaina, parengtas pagal statybos techninį reglamentą STR 1.05.06:2010 „Statinio projektavimas“, patvirtintą Lietuvos Respublikos aplinkos ministro 2010 m. rugsėjo 27 d. įsakymu Nr. D1-808 „Dėl Statybos techninio reglamento STR 1.05.06:2010 „Statinio projektavimas“ patvirtinimo“, kurio sudėtinė dalis yra tvarkybos darbų projektas;

7.10.2. leidimas įgyvendinti tvarkybos darbų projektą, išduotas vadovaujantis PTR „Leidimų atlikti tvarkomuosius paveldosaugos darbus išdavimo taisyklės“ nustatyta tvarka;

7.10.3. jei kartu su paveldo tvarkybos darbais numatoma atlikti ir tvarkomuosius statybos darbus – statybą leidžiantis dokumentas, išduotas vadovaujantis statybos techniniu reglamentu STR 1.07.01:2010 „Statybą leidžiantys dokumentai“, patvirtintu Lietuvos Respublikos aplinkos ministro 2010 m. rugsėjo 27 d. įsakymu Nr. D1-826 „Dėl statybos techninio reglamento STR 1.07.01:2010 „Statybą leidžiantys dokumentai“ patvirtinimo“.“

2. Pakeisti 17.1 papunktį ir jį išdėstyti taip:

„17.1. fizinių asmenų nuosavybės teise valdomų Savivaldybės saugomais paskelbtų kultūros paveldo objektų tvarkybos darbams;“.

3. Pakeisti 1 ir 2 priedus ir juos išdėstyti nauja redakcija (pridedama).

4. Pripažinti netekusiu galios 3 priedą.

Savivaldybės meras	Andrius Kupčinskas

Kauno miesto savivaldybės

paveldotvarkos programos

1 priedas

(Kauno miesto savivaldybės tarybos

2014 m. lapkričio 6 d.

sprendimo Nr. T-569

redakcija)

(Prašymo finansuoti Savivaldybės nekilnojamosios kultūros vertybės tvarkybos darbus iš Kauno miesto savivaldybės biudžeto lėšų formos pavyzdys)

___________________________________________________________________________

(kultūros vertybės valdytojas (-ai)

___________________________________________________________________________

(asmens kodas (-ai) arba kodas (-ai) Juridinių asmenų registre, valdytojo (-ų) adresas (-ai), tel.)

Kauno miesto savivaldybės administracijos Kultūros paveldo skyriui

PRAŠYMAS FINANSUOTI SAVIVALDYBĖS NEKILNOJAMOSIOS KULTŪROS VERTYBĖS tvarkybos darbUS IŠ KAUNO MIESTO SAVIVALDYBĖS BIUDŽETO LĖŠŲ

______________

(data)

Prašau finansuoti savivaldybės nekilnojamosios kultūros vertybės tyrimų atlikimą, konservavimo, restauravimo, remonto, apsaugos techninių priemonių įrengimo ar neatidėliotinus saugojimo, avarijos grėsmės pašalinimo darbus ar šių darbų projektavimo darbus iš Kauno miesto savivaldybės biudžeto Paveldotvarkos programai skirtų lėšų.

1. Pagrindinės žinios apie nekilnojamąją kultūros vertybę (-es):

1.1. Pavadinimas (-ai) _____________________________________________________________

______________________________________________________________________________

1.2.Adresas (-ai)__________________________________________________________________

_______________________________________________________________________________

1.3. Unikalusis (-ieji) žemės sklypo (-ų) Nr. ____________________________________________

1.4.Unikalusis (-ieji) statinio (-ių) Nr. ________________________________________________

1.5. Unikalusis (-ieji) kultūros vertybių registro kodas (-ai) ________________________________

1.6. Tvarkybos, apsaugos techninių priemonių įrengimo ir neatidėliotini saugojimo darbai, kuriuos

prašoma finansuoti iš Kauno miesto savivaldybės biudžeto Paveldotvarkos programai skirtų lėšų:

_______________________________________________________________________________

_______________________________________________________________________________

_______________________________________________________________________________

PRIDEDAMA: ___________________________________________________________________

_______________________________________________________________________________

_______________________________________________________________________________

___________________	_______________	________________________

(pareigų pavadinimas*) (parašas)	(valdytojo ar įgalioto asmens vardas, pavardė)

*juridinio asmens atveju

______________________

Kauno miesto savivaldybės

paveldotvarkos programos

2 priedas

(Kauno miesto savivaldybės tarybos

2014 m. lapkričio 6 d.

sprendimo Nr. T-569

redakcija)

(Kultūros paveldo tvarkybos ir neatidėliotinų saugojimo darbų duomenų aprašo formos pavyzdys)

__________________________________________________________________________

(kultūros vertybės valdytojas (-ai)

Kultūros paveldo tvarkybos Ir neatidėliotinų saugojimo darbų duomenų aprašAS

Eil. Nr.	Kultūros vertybės pavadinimas ir adresas	Kultūros vertybės valdytojas(-ai)	Tvarkybos, apsaugos techninių priemonių įrengimo ar neatidėliotinų saugojimo darbų, numatomų atlikti ________m., pavadinimas	Darbų kaina _____ m.	Valdytojo skiriamos lėšos	Iš valstybės biudžeto ir /ar kitų finansavimo šaltinių gaunamos lėšos	Valdytojo, valstybės ar kitų finansavimo šaltinių lėšos (6 ir 7 punktų suma)	Reikalingos Savivaldybės biudžeto lėšos (5 ir 8 punktų skirtumas)
1	2	3	4	5	6	7	8	9

__________________	____________________________	________________________

(pareigų pavadinimas)*	(parašas)	(vardas ir pavardė)

*juridinio asmens atveju

_________________________________________